钦定古今图书集成/明伦汇编/氏族典/第046卷 > 《黄学士文集》 > 《赠太常博士危府君墓志铭》
## 钦定古今图书集成/明伦汇编/氏族典/第046卷 > 《黄学士文集》 > 《赠太常博士危府君墓志铭》

危氏出于姬姓，其先自洛徙汝南，又徙江南。唐泉州
录事参军。凝有子曰亘，银青光禄大夫检校刑部尚
书洪州别驾。亘之子曰全讽、曰仔倡，居抚之南城，当
江淮寇盗充斥之时，合乡人立壁垒以自卫，而大破
贼兵。朝廷因命以官，全讽金紫光禄大夫上柱国、钱
塘县开国男，累加太傅，封南庭王；《仔倡》特进检校太
师、虔州防御使、守信州刺史、汝南郡开国侯。仔倡后
归吴越，子孙皆仕于其国，赐姓元氏。宋之盛时，起进
士至大官者，参知政事、太子少保、章简公绛为最显。
而危氏在南城者，皆祖全讽，由南城徙金谿，则自全
讽六世孙怦始。